Norske frihandelssamtaler med Kina: – Det går fremover

Denne uken var kinesiske utsendinger i Oslo for å forhandle med Nærings- og fiskeridepartementet om tollfrihet for norske varer og tjenester. – Klart det har stor betydning, sier Sjømat Norge.

FRIHANDEL: Forhandlingene med Kina går fremover, men ennå gjenstår det å finne løsninger på «kjerneområder». Bildet viser næringsminister Torbjørn Røe Isaksen på besøk i Shanghai i fjor. Vis mer byoutline Heiko Junge NTB scanpix

Publisert: Publisert: 28. juni 2019 15:32

Norge og Kina har i lengre tid forhandlet om en frihandelsavtale, og denne uken var kinesiske utsendinger i Oslo for å fortsette samtalene.

– Det går fremover i forhandlingene, selv om det gjenstår å finne løsninger på en rekke krevende spørsmål. Kina er vår største handelspartner i Asia og et svært viktig marked for norsk næringsliv, sier næringsminister Torbjørn Røe Isaksen til E24.

Departementet betegner forhandlingsrunden som konstruktiv.

Trond Davidsen i Sjømat Norge. Foto: Erlend Aas / SCANPIX. Vis mer

Temaer det ble forhandlet om denne uken var blant annet:

Handel med varer, inkludert sjømat

Handel med tjenester og investeringer

Veterinære spørsmål



Rettslige spørsmål, immaterialrett

Konkurranse, handelstiltak og miljø

Kan øke etterspørsel og priser

Les også Fiskeriministeren: – Tror på langt høyere vekst i sjømateksporten til Kina

Trond Davidsen i Sjømat Norge har store forhåpninger til en avtale om tollfri handel med Kina, spesielt når det gjelder eksport av laks.

– De største problemene er langt på vei løst. Nå handler det om å ta ned tollavgiftene som ligger på rundt 7–10 prosent for norsk fisk, sier han til E24.

Han ønsker helst en avtale som fjerner tollen helt, slik storeksportøren Chile har.

– Det er klart at en slik avtale har stor betydning for å opprettholde konkurransekraften, og vi tror det vil øke eksporten betraktelig ved at det fører til økt etterspørsel og kanskje også et høyere prisnivå for norsk fisk, sier han.

I 2018 ble det eksportert norsk sjømat til en verdi av 3,8 milliarder kroner til Kina, ifølge Sjømat Norge.

Les også Kraftig eksportvekst for levende norske skalldyr

Fortsetter forhandlinger i september

Davidsen har god tro på at denne forhandlingsrunden vil lykkes.

Norges startet frihandelsavtaler med Kina i 2008, men de stoppet fullstendig etter fredsprisavtalen i 2010.

– Med mindre det kommer noen nye store hindre, så burde man klare å komme i mål i denne runden, sier han.

Norge skal fortsette forhandlingene med Kina i Wuhan i september.

Europa er det viktigste eksportmarked for norsk laks, men Kina er blitt stadig viktigere, med rom for kraftig vekst.

Les også – Norske politikere bør tørre å være seg selv i møte med Kina

Les også Tror på norsk lakse-boom i Kina

Les også – Kina-toget går fra norsk laks